Diari Oficial de la Generalitat Valenciana


Sumari del DOGV 7684, del 23-12-2015 (2015/10520)

Resolució de 2 de desembre de 2015, de l'òrgan de contractació del Consorci Hospital General Universitari de València, per la qual es renuncia a la celebració del contracte número F-YZ-22-3281, que té per objecte el subministrament i la instal·lació d'un mamògraf digital.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/10435


Data del document
:   02-12-2015

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Resolució de 2 de desembre de 2015, de l'òrgan de contractació del Consorci Hospital General Universitari de València, per la qual es renuncia a la celebració del contracte número A-WA-93-5567, que té per objecte el subministrament i la instal·lació d'un mamògraf digital. [2015/10013]  
Vista la documentació que figura en l'expedient de referència i en atenció als següents  
  
Antecedents de fet  
Primer. Amb data 20 d'abril de 2015, es va iniciar l'expedient referit, per a la seua contractació per procediment obert, subjecte a regulació harmonitzada i tramitació ordinària. Es van elaborar els plecs de prescripcions tècniques, de clàusules administratives particulars, es va sol·licitar i obtenir la corresponent retenció de crèdit, i es va aprovar per Resolució de 28 d'abril de 2015, publicada en Diario Oficial de la Unión Europea, Boletín Oficial del Estado, Diari Oficial de la Comunitat Valenciana en dates 6 de maig de 2015, 14 de maig de 2015, 12 de maig de 2015, respectivament, i el 6 de maig de 2015 en el perfil de contractant.  
Segon. Dins del termini establert a aquest efecte, van presentar la seua oferta les empreses Emsor, SA; Fujifilm Europe GMBH, sucursal a Espanya; GE Healthcare Espanya, SAU, i IRE Rayos X, SA. Es va procedir a l'obertura dels sobres que contenien la documentació administrativa per a la qualificació prèvia, en data 22 de juny de 2015. Així com en data 26 de juny del mateix any es va obrir la documentació tècnica relativa a criteris que depenen d'un judici de valor. Està pendent l'obertura del sobre 3 i conseqüentment d'adjudicació.  
Tercer. Que en data 28 de novembre de 2015 emet un informe el Servei d'Enginyeria, Obres i Manteniment mancomunadament amb el Servei de Radiologia del CHGUV, òrgan responsable de la gestió del contracte, en què es proposa la renúncia a la celebració d'aquest, fonamentat en:  
«Circumstàncies sobrevingudes a l'elaboració dels plecs, que afecten les condicions tècniques fixades en la licitació, aconsellen retirar l'expedient, a causa que en el transcurs de la licitació pública s'han resolt diversos estudis clínics que avalen els excel·lents resultats diagnòstics de l'exploració clínica mamària utilitzant la tècnica de mamografia espectral amb realç de contrast (CESM).  
Aquesta tecnologia no es va sol·licitar en el plec de condicions ni en les modificacions posteriors, ja que encara no existien evidències clíniques que demostraren la seua eficàcia en la detecció precoç de càncer de mama.  
Considerem que, davant l'elevat import de la inversió a escometre, les característiques tècniques dels equips que s'adquirisquen han de suposar una millora substancial pel que fa als ja existents, i incorporar tota la tecnologia disponible al moment de la licitació per a garantir la major eficiència possible en el procés de detecció precoç de càncer de mama».  
  
Fonaments de dret  
Primer. L'article 22 de la Llei de Contractes del Sector Públic, Text Refós aprovat pel Reial Decret Legislatiu 3/2011, de 14 de novembre (TRLCSP), determina en el seu apartat 1 que els ens, organismes i entitats del sector públic no podran celebrar altres contractes que els que siguen necessaris per al compliment i realització de les seues finalitats institucionals, per la qual cosa la naturalesa i extensió de les necessitats que pretenguen cobrir-se amb el contracte, així com la idoneïtat del seu objecte i contingut per satisfer-les, han de determinar-se amb precisió, deixant constància d'això en la documentació preparatòria, abans d'iniciar el procediment d'adjudicació. Així mateix, el seu article 1 estableix com a objecte de la llei, a més de la regulació de la contractació del sector públic per a garantir que s'ajusta als principis que la regeixen, assegurar, en connexió amb l'objectiu d'estabilitat pressupostària i control de la despesa, una eficient utilització dels fons destinats a la realització d'obres, l'adquisició de béns i la contractació de serveis mitjançant l'exigència de la definició prèvia de les necessitats a satisfer, la salvaguarda de la lliure competència i la selecció de l'oferta econòmicament més avantatjosa.  
Per tant, els òrgans de contractació del sector públic, en compliment dels preceptes del TRLCSP, han d'assegurar la idoneïtat en tots els aspectes dels documents preparatoris de l'expedient de contractació amb l'objecte i fi que es pretén aconseguir amb la celebració del contracte, i extremar la cura en la seua preparació.  
En relació a la possibilitat de renúncia per raons d'interés públic i econòmic, s'estima que són principis bàsics en l'actuació de l'Administració pública tant l'eficiència, aconseguir els objectius al menor cost possible, com la proporcionalitat, en virtut de la qual la mesura a adoptar ha de ser adequada al fi que la justifica, necessària per aconseguir-lo, i equilibrada, i que es derive per a l'interés general beneficis superiors als inconvenients que comporta.  
Segon. El que es disposa en l'article 155 del TRLCSP, quant a la renúncia del contracte. Una solució a la qual únicament pot acudir-se quan la continuació de les actuacions o de l'execució del contracte perjudique l'interés públic o siga incompatible amb aquest. Per tant, justificat el requisit que concorren raons d'interés públic ?circumstàncies de caràcter excepcional i imprevisible- que fan innecessària o inconvenient la permanència de l'expedient i el perjudici que per a l'interés públic suposa la continuació en la licitació.  
Tercer. La desaparició de l'interés públic, la satisfacció del qual és el que justifica el contracte, suposarà en termes del Codi Civil la desaparició de la causa del contracte, mancant a partir d'aquest moment de sentit continuar amb el procediment de contractació ja iniciat, ja que sense causa el contracte seria nul o inexistent.  
Quart. El que s'estableix en l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'informe emés pel Servei d'Enginyeria, Obres i Manteniment mancomunadament amb el Servei de Radiologia del CHGUV a aquest efecte.  
Cinqué. Considerant el règim de competències establert en l'article 15 dels Estatuts refosos del Consorci HGUV, publicats com a annex I de la Resolució de 12 de maig de 2006 (DOGV 5268, 29.05.2006), i en l'acord del Consell de Govern i del president del consorci pel qual es deleguen atribucions en matèria de contractació administrativa i gestió econòmica en diversos òrgans del Consorci HGOV, de data 12 de desembre de 2003, apartat 5.1 (DOGV 4668, 13.01.2004), modificada per l'Acord del Consell de Govern de 19 de febrer de 2009 (DOCV 6052, 08.07.2009), i en el conveni de col·laboració entre l'Agència Valenciana de Salut i el Consorci Hospital General Universitari de València que regula l'encàrrec de gestió dels centres sanitaris dependents directament de l'Agència Valenciana de Salut del Departament número 9 al Consorci Hospital General Universitari de València, de 26 de desembre de 2006, publicat en el Diari Oficial de la Comunitat Valenciana 5454, de 20 de febrer de 2007.  
  
Vists els antecedents exposats, i en virtut del que es disposa en l'informe del Servei d'Enginyeria, Obres i Manteniment mancomunadament amb el Servei de Radiologia del CHGUV, s'estima que la continuació del procediment implicaria la formalització d'un contracte obsolet i innecessari per a interés públic sobrevingut amb posterioritat a l'inici del procediment d'adjudicació, les característiques clíniques del qual han decaigut en eficàcia respecte a l'evolució clínica i tecnològica que suposa l'exploració clínica mamària utilitzant la tècnica de mamografia espectral amb realç de contrast (CESM), resolen:  
  
  
Primer  
Renunciar a la celebració del contracte R-RP-11-4966, que té per objecte el subministrament i la instal·lació d'un mamògraf digital.  
  
Segon  
Disposar que la present resolució es publique en els diaris oficials en els quals es va inserir la licitació, i es notifique de conformitat amb el que s'estableix en l'article 155.1 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, als licitadors o candidats.  
  
  
Tercer  
Que es procedisca a l'anul·lació de la retenció de crèdit aprovada.  
Contra la present resolució podrà interposar-se potestativament el recurs especial en matèria de contractació regulat en els articles 40 i següents del Text Refós de la Llei de Contractes del Sector Públic, davant el Tribunal Administratiu Central de Recursos Contractuals, en el termini de 15 dies hàbils comptats a partir del dia següent a aquell en què es remeta la notificació de l'acte impugnat o interposar directament recurs contenciós administratiu en el termini de dos mesos, comptats des de l'endemà de la notificació d'aquesta resolució, de conformitat amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de desembre de 2015.- El director gerent: Enrique Ortega González. El director economicofinancer: Ernesto Bataller Alonso.